
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 222 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

220. Τροποποίηση π.δ. 37/1992 «Οργανισμός Σχολής 

Ελικοπτέρων Ναυτικού (Ο/ΣΕΝ) (Α' 17). 1 

221. Σύσταση και οργάνωση Διεύθυνσης Τεχνικών Υπη¬ 
ρεσιών στο Πανεπιστήμιο Πελοποννήσου. 2 


222. Ίδρυση Ενορίας του Ιερού Ναού Ευαγγελισμού της Θε¬ 
οτόκου, στον οικισμό Τριών Εκκλησιών, του Δημοτικού 
Διαμερίσματος Παρανύμφων, του Δήμου Αστερουσίων, 


του Νομού Ηρακλείου, της Ιερός Μητροπόλεως Γορ- 

τύνης και Αρκαδίας. 3 

223. Τροποποίηση διατάξεων του άρθρου 4 του π.δ. 
345/2003 (Α' 314)». 4 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΟΜ. 220 
Τροποποίηση π.δ. 37/1992 «Οργανισμός Σχολής Ελικο¬ 
πτέρων Ναυτικού (Ο/ΣΕΝ) (Α' 17). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τα άρθρα 1 παρ. 1 περίπτωση β) και άρθρα 3 και 
5 του Α.Ν. 428/1937 «Περί της εν τω Β. Ναυτικώ Εκπαι- 
δεύσεως» (Α' 15). 

2. Την παράγραφο 4ε του άρθρου 14 και την παράγραφο 
1ι του άρθρου 17 του ν. 2292/1995 «Οργάνωση και Λειτουρ¬ 
γία του Υπουργείου Εθνικής Αμυνας, διοίκηση και έλεγχος 
των Ενόπλων Δυνάμεων και άλλες διατάξεις» (Α' 35). 

3. Το άρθρο 90 του Κώδικα που κυρώθηκε με το άρθρο 
πρώτο του π.δ. 63/2005 «Κωδικοποίηση της νομοθεσίας 
για την Κυβέρνηση και τα κυβερνητικά όργανα (Α' 98). 

4. Το άρθρο 1 του ν.δ. 3596/1956 «Περί αρμοδιοτήτων 
Υπουργείου Εθνικής Αμύνης (ΓΕΝ) επί θεμάτων αφο- 
ρώντων την συμβολήν του Λιμενικού Σώματος εις την 
Εθνικήν άμυναν και ασφάλειαν της χώρας» (Α' 240). 

5. Την υπ’ αριθμ. 21/06 γνώμη του Ανώτατου Ναυτικού 
Συμβουλίου. 

6. Την από 7 Ιουνίου 2006 πρόταση του Αρχηγού 
Γ ενικού Επιτελείου Ναυτικού. 

7. Το γεγονός ότι από τις διατάξεις του παρόντος 
Διατάγματος δεν προκαλείται δαπάνη σε βάρος του 
Κρατικού Προϋπολογισμού. 

8. Τη γνωμοδότηση με αριθμό Δ 202 από 17.7.2006 
του Συμβουλίου της Επικράτειας, μετά από πρόταση 
του Υπουργού Εθνικής Άμυνας, αποφασίζουμε: 


13 Οκτωβρίου 2006 

Αρθρο Μόνο 

1. Στο π.δ. 37/1992 (Α' 17) επέρχονται οι ακόλουθες 
τροποποιήσεις: 

α. Στην παράγραφο 1 του άρθρου 2, μετά τις λέξεις «Ελικο¬ 
πτέρων του ΠΝ» προστίθεται «ή του Λιμενικού Σώματος». 

β. Στην παράγραφο 1 του άρθρου 4 μετά τις λέξεις 
«ανώτερος Μάχιμος» προστίθεται «ή Ειδικής Μονιμότη¬ 
τας (Χ/Ελ)». 

γ. Η παράγραφος 1 του άρθρου 5 αντικαθίσταται με 
την ακόλουθη: «1. Ο Υποδιοικητής είναι Αξιωματικός ΠΝ, 
βαθμού ανωτέρου ή Υποπλοιάρχου, κάτοχος πτυχίου 
Χειριστού Ε/Π - Εκπαιδευτού Πτήσεων». 

Στο τέλος της παραγράφου 3 του ιδίου άρθρου 5 προστί¬ 
θενται οι λέξεις «και Διευθυντού Διοικητικής Μέριμνας». 

δ. Στο τέλος της παραγράφου 1 του άρθρου 6 προστί¬ 
θεται «- Εξεταστή πτήσεων». 

ε. Στην παράγραφο 1 του άρθρου 9 μετά τις λέξεις «ή 
άλλες υπηρεσίες του ΠΝ» προστίθεται «ή του Λιμενικού 
Σώματος». 

στ. Στο τέλος της παραγράφου 1 του άρθρου 13 προ¬ 
στίθεται «ή του Λιμενικού Σώματος». 

ζ. Στην παράγραφο 1 του άρθρου 14 μετά τις λέξεις 
«Πολιτικό προσωπικό» προστίθεται «του ΠΝ ή του Λι¬ 
μενικού Σώματος». 

η. Η παράγραφος 1β του άρθρου 18 αντικαθίσταται 
ως εξής: 

«1β. Σχολεία μετεκπαιδεύσεως: 

1. Χειριστών Ε/Π στους τύπους Ε/Π του ΠΝ ή του Λι¬ 
μενικού Σώματος 

2. Επιχειρησιακής εκπαιδεύσεως χειριστών Ε/Π στους 
τύπους Ε/Π του ΠΝ ή του Λιμενικού Σώματος. 

3. Χειριστών Ε/Π στην πτήση δί οργάνων (ΠΔΟ) 

4. Εκπαιδευτών πτήσεων όψεως και Εκπαιδευτών ΠΔΟ 

5. Εκπαιδευτών εδάφους 

6. Προαγωγής Πτυχίου Εκπαιδευτών Ε/Π. 

7. Εκπαιδευτών αέρος χειριστών συσκευών Ε/Π. 

8. Χειριστών συσκευών Ε/Π στους τύπους Ε/Π του ΠΝ 
ή του Λιμενικού Σώματος 

9. Συντηρητών Ε/Π στους τύπους Ε/Π του ΠΝ ή του 
Λιμενικού Σώματος. 

θ. Στο άρθρο 18 προστίθεται η ακόλουθη νέα παρά¬ 
γραφος 1δ: 

«1δ. Λοιπά Σχολεία που αποφασίζονται με πρόταση 

ΓΕΝ». 

ι. Στο τέλος της παραγράφου 4γ του άρθρου 24 προ¬ 
στίθεται «ή του Λιμενικού Σώματος όταν απαιτείται». 

ια. Στην παράγραφο β του άρθρου 26 μετά τα αρχικά «ΔΝΕ» 
προστίθεται «ή του Λιμενικού Σώματος όταν απαιτείται». 

2. Η ισχύς του παρόντος Προεδρικού Διατάγματος 
αρχίζει από τη δημοσίευσή του στην Εφημερίδα της 
Κυβερνήσεως. 

Στον Υπουργό Εθνικής Αμυνας αναθέτουμε τη δημοσίευ¬ 
ση και εκτέλεση του παρόντος Προεδρικού Διατάγματος. 

Αθήνα , 6 Οκτωβρίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΕΥΑΓΓΕΛΟΣ - ΒΑΣΙΛΕΙΟΣ ΜΕΪΜΑΡΑΚΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 221 
Σύσταση και οργάνωση Διεύθυνσης Τεχνικών Υπηρε¬ 
σιών στο Πανεπιστήμιο Πελοποννήσου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 Τις διατάξεις: 

α) Των άρθρων 70 παρ. 21 εδαφ. β' και 79 παρ. 5 εδαφ. δ' 
του ν. 1566/1985 «Δομή και λειτουργία της πρωτοβάθμιας και 
δευτεροβάθμιας εκπαίδευσης και άλλες διατάξεις» (Α' 167). 

β) Του άρθρου 2 παρ. 2 περ. β' υποπερ. ν του ν. 
2083/1992 (Α' 159). 

γ) Του άρθρου 20 του ν. 2503/1997 (Α' 107). 

δ) Του άρθρου 90 του Κώδικα Νομοθεσίας για την Κυβέρ¬ 
νηση και τα Κυβερνητικά Όργανα που τέθηκε σε ισχύ με το 
άρθρο πρώτο του π.δ. 63/2005 «Κωδικοποίηση της νομοθεσί¬ 
ας για την Κυβέρνηση και τα Κυβερνητικά Όργανα» (Α' 98). 

2. Την απόφαση του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης 
υπ’ αριθμ. ΔΙΔΚ/Φ.1/2 /6139/23.3.2004 «Ανάθεση αρμο¬ 
διοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης» (Β' 527). 

3. Την απόφαση του Πρωθυπουργού και του Υπουρ¬ 
γού Οικονομίας και Οικονομικών υπ’ αριθμ. 37930/ΔΙΌΕ 
1264/14.10.2005 «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 1432). 

4. Την απόφαση του Πρωθυπουργού και της Υπουρ¬ 
γού Εθνικής Παιδείας και Θρησκευμάτων υπ’ αριθμ. 
37876/ΣΤ5/26.4.2004 «Καθορισμός αρμοδιοτήτων των 
Υφυπουργών στο Υπουργείο Εθνικής Παιδείας και Θρη¬ 
σκευμάτων» (Β' 608). 

5. Την πρόταση της Διοικούσας Επιτροπής του Πα¬ 
νεπιστημίου Πελοποννήσου (συνεδριάσεις: α) 11.4.2003, 
απόφαση 189/2003 και β) 18.7.2005, απόφαση 369/2005 
και γ) απόφαση 115/10.12.2005. 

6. Το γεγονός ότι από την εφαρμογή των διατάξεων 
του παρόντος διατάγματος προκαλούνται οι ακόλουθες 
δαπάνες: 

α. Επί του κρατικού προϋπολογισμού: Ετήσια δαπάνη 
ύψους 303.000 Ευρώ περίπου, για την καταβολή επιδο¬ 
μάτων θέσης ευθύνης και την ίδρυση θέσεων. Η ανωτέ¬ 
ρω δαπάνη θα καλυφθεί από πιστώσεις του προϋπολο¬ 
γισμού του ΥΠΕΠΘ. (Ειδ. Φορ. 19-250 ΚΑΕ 0200). 

β. Επί του προϋπολογισμού του Πανεπιστημίου Πε¬ 
λοποννήσου: 

αα) Εφάπαξ δαπάνη ύψους 69.000 Ευρώ περίπου και 

ββ) Ετήσια δαπάνη ύψους 61.000 Ευρώ περίπου. Οι δαπάνες 
αυτές θα αντιμετωπισθούν από τις πιστώσεις του προϋπο¬ 
λογισμού του Πανεπιστημίου Πελοποννήσου (ΚΑΕ 0800). 

7. Την υπ’ αριθμ. 79/2006 γνωμοδότηση του Συμβου¬ 
λίου της Επικράτειας με πρόταση του Υπουργού Περι¬ 
βάλλοντος, Χωροταξίας και Δημοσίων Έργων και των 
Υφυπουργών Εσωτερικών, Δημόσιας Διοίκησης και Απο¬ 


κέντρωσης και Οικονομίας και Οικονομικών και Εθνικής 
Παιδείας και Θρησκευμάτων, αποφασίζουμε: 

Αρθρο 1 

Σύσταση -Διάρθρωση 

1. Συνιστάται στο Πανεπιστήμιο Πελοποννήσου, Διεύ¬ 
θυνση Τεχνικών Υπηρεσιών με αρμοδιότητα τη λήψη 
αποφάσεων, σύμφωνα με το ν. 1418/1984 (Α' 23) «Δημόσια 
έργα και ρυθμίσεις συναφών θεμάτων» όπως ισχύει και 
των Προεδρικών Διαταγμάτων που εκδίδονται σε εκτέ¬ 
λεσή του, για τα έργα που εκτελούνται στο Ίδρυμα. 

2. Η Διεύθυνση Τεχνικών Υπηρεσιών διαρθρώνεται στα 
Τ μήματα: 

α. Προγραμματισμού και Μελετών, 
β. Εκτέλεσης και Συντήρησης Έργων και 
γ. Διοικητικής Υποστήριξης 

3. Οι αρμοδιότητες της παραπάνω Διεύθυνσης κατα- 
νέμονται στα Τ μήματα αυτής, ως εξής: 

α) Τμήμα Προγραμματισμού και Μελετών: 

Το Τμήμα είναι αρμόδιο για τη σύνταξη ή ανάθεση 
εκπόνησης τεχνικών μελετών για έργα του πανεπιστη¬ 
μίου. Ειδικότερα το τμήμα ασκεί κυρίως τις εξής αρ¬ 
μοδιότητες: 

αα. Συντάσσει ή ανασυντάσσει τις αρχιτεκτονικές, 
στατικές ηλεκτρομηχανολογικές και λοιπές μελέτες, 
τους προϋπολογισμούς των έργων, τις διακηρύξεις και 
τα τεύχη δημοπρατήσεων. 

ββ. Μεριμνά για την προκήρυξη και διενέργεια διαγω¬ 
νισμών για την ανάδειξη αναδοχών εκπόνησης μελετών 
και για τη συγκρότηση των απαιτουμένων επιτροπών. 

γγ. Καταρτίζει τα σχέδια συμβάσεων ανάθεσης με¬ 
λετών. 

δδ. Επιβλέπει και ελέγχει τις οικονομοτεχνικές μελέ¬ 
τες που εκπονούνται από τρίτους μελετητές και μεριμνά 
για την έγκρισή τους, 
εε. Τηρεί αρχείο μελετών. 

στστ. Μεριμνά για την παροχή γνωμοδοτήσεων ή εγκρι¬ 
τικών αποφάσεων από τα αρμόδια συλλογικά όργανα 
του πανεπιστημίου για θέματα της αρμοδιότητάς του. 

ζζ. Φυλάσσει τις εγγυητικές επιστολές συμμετοχής 
και καλής εκτέλεσης των μελετών, καθώς και τις λοιπές 
εγγυητικές επιστολές και τις επιστρέφει ή προβαίνει 
στις απαραίτητες ενέργειες για την κατάπτωσή τους, 
όταν και όπως προβλέπεται από την σύμβαση και την 
κείμενη νομοθεσία. 

ηη. Συντάσσει τις τεχνικές προδιαγραφές, καθορίζει 
τα απαιτούμενα κριτήρια και εγκρίνει την καταλληλό¬ 
τητα από τεχνικής, λειτουργικής και αισθητικής άποψης 
του προμηθευόμενου γενικά εξοπλισμού και των υλικών 
που επηρεάζουν τη λειτουργική, αισθητική και αρχιτε¬ 
κτονική μορφή των κτηρίων του πανεπιστημίου. 

θθ. Συνεργάζεται στα τεχνικά θέματα με τις αρμόδιες 
υπηρεσίες του πανεπιστημίου για την κτήση ή αποδοχή 
χρήσης, απαλλοτρίωση και εκποίηση ακινήτων, 
β) Τμήμα Εκτέλεσης και Συντήρησης Έργων: 

Το Τμήμα είναι αρμόδιο για την εκτέλεση των έργων 
του πανεπιστημίου σύμφωνα με την ισχύουσα νομοθε¬ 
σία. Ειδικότερα το τμήμα ασκεί κυρίως τις εξής αρμο¬ 
διότητες: 

αα. Μεριμνά για την προκήρυξη και διενέργεια διαγω¬ 
νισμών για την ανάδειξη αναδοχών εκτέλεσης έργων και 
για τη συγκρότηση των απαιτουμένων επιτροπών, 
ββ Καταρτίζει τα σχέδια συμβάσεων εκτέλεσης έργων, 
γγ. Επιβλέπει, παρακολουθεί, ελέγχει και διοικεί τα 
εκτελούμενα έργα για την καλή και έγκαιρη εκτέλεσή 
τους, σύμφωνα με τις ισχύουσες διατάξεις της νομοθε¬ 
σίας για την εκτέλεση των δημοσίων έργων. 

δδ. Μεριμνά για την παροχή γνωμοδοτήσεων ή εγκρι¬ 
τικών αποφάσεων από τα αρμόδια συλλογικά όργανα 
του πανεπιστημίου για θέματα της αρμοδιότητάς του. 

εε. Μεριμνά για τη συγκρότηση Επιτροπών Παραλαβής 
των εκτελούμενων έργων. 

στστ. Τηρεί αρχείο κατασκευών και δημοπρατήσεων. 
ζζ. Φυλάσσει τις εγγυητικές επιστολές συμμετοχής και κα¬ 
λής εκτέλεσης των έργων, καθώς και τις λοιπές εγγυητικές 
επιστολές, και τις επιστρέφει ή προβαίνει στις απαραίτητες 
ενέργειες για την κατάπτωσή τους, όταν και όπως προβλέ- 
πεται από την σύμβαση και την κείμενη νομοθεσία. 

ηη. Επιθεωρεί τα κτήρια, τον περιβάλλοντα αυτά χώρο 
και τις εγκαταστάσεις τους και εισηγείται μέτρα για 
τη συντήρησή τους. 

θθ. Επιβλέπει και συντηρεί τη λειτουργία των κτηρίων 
και του περιβάλλοντος αυτών χώρου και των ηλεκτρο- 
μηχανολογικών εγκαταστάσεων όλου του Ιδρύματος. 

ι. Μεριμνά για την τήρηση των σχετικών μητρώων 
λειτουργίας. 

ια. Μεριμνά για τη σύνταξη μελετών συντήρησης σε συ¬ 
νεργασία με το Τμήμα Προγραμματισμού και Μελετών. 

ιβ. Εισηγείται αρμοδίως για την προμήθεια των υλικών 
που απαιτούνται για την επισκευή και συντήρηση των 
κτηρίων, εγκαταστάσεων και εξοπλισμού, 
γ) Τμήμα Διοικητικής Υποστήριξης: 

Το Τμήμα είναι αρμόδιο για τη διοικητική υποστήρι¬ 
ξη της Διεύθυνσης Τεχνικών Υπηρεσιών. Ειδικότερα το 
τμήμα ασκεί, κυρίως τις εξής αρμοδιότητες: 

αα. Διακινεί την αλληλογραφία, τηρεί το πρωτόκολλο 
και το αρχείο της διεύθυνσης, βεβαιώνει το γνήσιο της 
υπογραφής και επικυρώνει αντίγραφα. 

ββ. Καταρτίζει, σε συνεργασία με τις καθ’ ύλην αρ¬ 
μόδιες υπηρεσίες του πανεπιστημίου το πρόγραμμα 
εκτέλεσης μελετών και έργων. 

γγ. Παρακολουθεί την απορρόφηση των σχετικών πι¬ 
στώσεων για τις μελέτες και τα έργα που εκτελούνται. 

δδ. Συγκεντρώνει και ελέγχει τα δικαιολογητικά για 
τις δαπάνες και τα προωθεί στις αρμόδιες υπηρεσίες 
για πληρωμή. 

εε. Μεριμνά για την διεκπεραίωση όλων των διαδι¬ 
κασιών που απαιτούνται για την πραγματοποίηση των 
δημοπρασιών και για την ανάδειξη των αναδοχών εκτέ¬ 
λεσης έργων ή ανάθεσης μελετών, σε συνεργασία με 
τα αρμόδια τμήματα. 

στστ. Υποβάλλει τα απαιτούμενα στοιχεία στην καθ’ 
ύλην αρμόδια υπηρεσία για την κατάρτιση του Ετησίου 
Προγράμματος Προμηθειών της υπηρεσίας. 

ζζ. Επιλύει, σε συνεργασία με το Νομικό Σύμβουλο, τα κάθε 
φύσης νομικά ζητήματα που ανακύπτουν κατά την εκτέλεση 
των έργων και των μελετών ή κατά τον έλεγχο αυτών. 

ηη. Φροντίζει για τη διοικητική και γραμματειακή υπο¬ 
στήριξη του Τεχνικού Συμβουλίου του πανεπιστημίου. 

Αρθρο 2 

Σύσταση θέσεων - Βαθμοί - Προσόντα 

1. Για τις ανάγκες της Διεύθυνσης Τεχνικών Υπηρεσι¬ 
ών, συνιστώνται στο Πανεπιστήμιο Πελοποννήσου δέκα 
εννέα (19)) θέσεις μόνιμου προσωπικού, που προστίθε¬ 
νται στις υφιστάμενες και κατανέμονται στις ακόλουθες 
κατηγορίες και κλάδους: 

α) Κατηγορία Πανεπιστημιακής Εκπαίδευσης (ΠΕ) 

- Κλάδος ΠΕ Μηχανικών, πέντε (5) θέσεις (Περιλαμ¬ 
βάνονται οι ειδικότητες: αα) Πολιτικού Μηχανικού, ββ) 
Αρχιτέκτονα Μηχανικού, γγ) Ηλεκτρολόγου Μηχανικού 
και Μηχανικού Υπολογιστών, δδ) Μηχανολόγου Μηχα¬ 
νικού, εε) Αγρονόμου και Τοπογράφου Μηχανικού και 
στστ) Μηχανικού Περιβάλλοντος). 


β) Κατηγορία Τεχνολογικής Εκπαίδευσης (ΤΕ) 

- Κλάδος ΤΕ Μηχανικών, επτά (7) θέσεις (Περιλαμβά¬ 
νονται οι ειδικότητες: αα) Πολιτικών Δομικών Έργων, 
ββ) Πολιτικών Έργων Υποδομής, γγ) Τοπογραφίας, δδ) 
Μηχανολογίας, εε) Ηλεκτρολογίας και στστ) Ηλεκτρο¬ 
νικής), (άρθρο 9 παρ. 6 ν. 3174/2003 Α' 205). 

γ) Κατηγορία Δευτεροβάθμιας Εκπαίδευσης (ΔΕ) 

- Κλάδος ΔΕ Τεχνικός, τέσσερις (4) θέσεις (Περιλαμ¬ 
βάνονται οι ειδικότητες τομέων ή κλάδων ή τμημάτων: 
αα) Ηλεκτρολογικού, ββ) Μηχανολογικού ή Μηχανολο- 
γίας και γγ) Κατασκευών ή Δομικών Κατασκευών): 

- Κλάδος ΔΕ Διοικητικών Γραμματέων, τρεις (3) θέ¬ 
σεις 

2 Προσόντα διορισμού στον εισαγωγικό βαθμό των 
παραπάνω κλάδων, ορίζονται τα προβλεπόμενα στο 
π.δ. 50/2001 (Α' 39) «Καθορισμός των προσόντων διο¬ 
ρισμού σε θέσεις φορέων του δημοσίου τομέα», όπως 
τροποποιήθηκε με το π.δ. 347/2003 (Α'315) και ισχύει 
κάθε φορά. 

3. Οι θέσεις των κατηγοριών της παραγράφου 1 κα¬ 
τατάσσονται στους βαθμούς Δ-Α που προβλέπονται 
από το άρθρο 34 του ν. 2190/1994 (Α' 28) οι διατάξεις 
του οποίου επανήλθαν σε ισχύ με το άρθρο 7 του ν. 
3260/2004 (Α' 151). 

Αρθρο 3 

Διευθύνουσα Υπηρεσία 

Μέχρις ότου διοριστούν στο Πανεπιστήμιο Πελοπον¬ 
νήσου πέντε (5) Μηχανικοί διαφόρων ειδικοτήτων, κατά 
προτεραιότητα κλάδου ΠΕ Μηχανικών, μεταξύ των οποί¬ 
ων οπωσδήποτε οι Προϊστάμενοι των Τεχνικών Τμημά¬ 
των, η «Ο.Σ.Κ. ΑΈ.» ασκεί καθήκοντα Διευθύνουσας ή 
Επιβλέπουσας Υπηρεσίας σύμφωνα με τη διαδικασία 
του άρθρου 13 παρ. 7 του ν. 3260/2004 (Α' 151). 

Η Σύγκλητος του Πανεπιστημίου ή μέχρι την αυτοδύ¬ 
ναμη λειτουργία του η Διοικούσα Επιτροπή, διαπιστώνει 
εάν εξασφαλίζονται οι προαναφερόμενες προϋποθέσεις 
για να ασκήσει τα καθήκοντα Διεύθυνουσας Υπηρεσίας 
η Διεύθυνση Τεχνικών Υπηρεσιών. 

Αρθρο 4 

Προϊστάμενοι - Αναπλήρωση 

1 Στη Διεύθυνση Τεχνικών Υπηρεσιών πρόΐσταται 
υπάλληλος του κλάδου Π.Ε. Μηχανικών και εν ελλείψει 
αυτού υπάλληλος του Κλάδου ΤΕ Μηχανικών. 

2. Σε όλα τα Τμήματα της Διεύθυνσης Τεχνικών Υπηρε¬ 
σιών πλην του Τμήματος Διοικητικής Υποστήριξης, προ- 
ΐστανται υπάλληλοι του κλάδου Π.Ε. Μηχανικών και εν 
ελλείψει αυτών υπάλληλοι του κλάδου ΤΕ Μηχανικών. 

3. Στο Τμήμα Διοικητικής Υποστήριξης πρόΐσταται 
υπάλληλος των κλάδων Π.Ε. Μηχανικών ή Π.Ε. Διοικη- 
τικού-Οικονομικού και εν ελλείψει αυτών υπάλληλος 
του κλάδου ΤΈ. Μηχανικών ή Τ.Ε. Διοικητικού-Λογι- 
στικού. 

4. Οι προϊστάμενοι των οργανικών διοικητικών μονά¬ 
δων, όταν απουσιάζουν ή κωλύονται ή δεν υπάρχουν 
αναπληρώνονται σύμφωνα με τη διαδικασία που ορίζουν 
οι διατάξεις του άρθρου 97 του ν. 2683/1999 (Α' 19), όπως 
συμπληρώθηκε με τις διατάξεις της παρ. 2 του άρθρου 
29 του ν. 2738/1999 (Α' 180). 

Αρθρο 5 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα 28 Σεπτεμβρίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 6 Οκτωβρίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 


ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 


ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 


ΥΦΥΠ. ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 


ΓΕΩΡΓΙΟΣ ΣΟΥΦΛΙΑΣ ΣΠΥΡΙΔΩΝ ΤΑΛΙΑΔΟΥΡΟΣ 


-♦- 

(3) 

Ίδρυση Ενορίας του Ιερού Ναού Ευαγγελισμού της Θεο¬ 
τόκου, στον οικισμό Τριών Εκκλησιών, του Δημοτικού 
Διαμερίσματος Παρανύμφων, του Δήμου Αστερουσί- 
ων, του Νομού Ηρακλείου, της Ιερός Μητροπόλεως 
Γορτύνης και Αρκαδίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 36 παρ. 2 του ν. 590/1977 
«Περί του Καταστατικού Χάρτου της Εκκλησίας της 
Ελλάδος «(Α' 146) σε συνδυασμό με τις διατάξεις των 
άρθρων 2 και 3 του Κανονισμού 8/1979 της Ιεράς Συνό¬ 
δου της Εκκλησίας της Ελλάδος «Περί Ιερών Ναών και 
Ενοριών» (Α1/1980). 

2. Τις διατάξεις του άρθρου 54 του ν. 4149/1961 «Περί 
Καταστατικού Νόμου της εν Κρήτη Ορθοδόξου Εκκλη¬ 
σίας και άλλων τινών διατάξεων» (Α' 41). 

3. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (Α' 98). 

4. Τις διατάξεις της υπ’ αριθμ. 37876/ΣΤ5/26.4.2004 
κοινής απόφασης του Πρωθυπουργού και της Υπουρ¬ 
γού Εθνικής Παιδείας και Θρησκευμάτων «Καθορισμός 
αρμοδιοτήτων Υφυπουργών του Υπουργείου Εθνικής 
Παιδείας και Θρησκευμάτων» (Β' 608). 

5. Τη γνωμοδότηση του Δημοτικού Συμβουλίου του 
Δήμου Αστερουσίων (πρακτικό 7/17.4.2006 αποφ. 52). 

6. Τη σύμφωνη γνώμη του Μητροπολιτικού Συμβου¬ 
λίου της Ιεράς Μητροπόλεως Γορτύνης και Αρκαδίας 
(πρακτικό 10/8.6.2006 αποφ. 23). 

7. Το γεγονός ότι από τις διατάξεις του διατάγματος 
δεν προκαλείται δαπάνη εις βάρος του Κρατικού Προ¬ 
ϋπολογισμού ή του Προϋπολογισμού Ν.Π.Δ.Δ. 

8. Την 258/2006 γνωμοδότηση του Συμβουλίου της 
Επικράτειας, με πρόταση του Υφυπουργού Εθνικής Παι¬ 
δείας και Θρησκευμάτων, αποφασίζουμε: 


Άρθρο 1 

Ιδρύεται Ενορία του Ιερού Ναού Ευαγγελισμού της Θε¬ 
οτόκου, στον οικισμό Τριών Εκκλησιών, του Δημοτικού 
Διαμερίσματος Παρανύμφων, του Δήμου Αστερουσίων, 
του Νομού Ηρακλείου, της Ιεράς Μητροπόλεως Γ ορτύ¬ 
νης και Αρκαδίας. 


Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΚΑΛΟΣ 

Τροποποίηση διατάξεων του άρθρου 4 του 
π.δ. 345/2003 (Α' 314). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 του ν. 1338/1983 «Εφαρ¬ 
μογή του κοινοτικού δικαίου», (Α' 34), όπως το άρθρο 
αυτό αντικαταστάθηκε με το άρθρο 65 του ν. 1892/1990 
(Α' 101) και το άρθρο 4 του ν. 1338/1983 όπως το άρθρο 
αυτό αντικαταστάθηκε με το άρθρο 6 του ν. 1440/1984 
(Α' 70), ως τροποποιήθηκε με τα άρθρα 7 του ν. 1775/1988 
(Α' 101), 31 του ν. 2076/1992 (Α' 130), 19 του ν. 2367/1995 
(Α' 261) και 22 του ν. 2789/2000 (Α' 21), σε συνδυασμό 
με το άρθρο 48 του ν. 3427/2005 (Α'312). 

2. Τις διατάξεις των άρθρων 2 παρ. 1,25 παρ. 1 και 39 παρ. 
1 του ν.δ. 187/1973 (Α' 261) όπως η τελευταία έχει αντικατα- 
σταθεί και ισχύει με το άρθρο 7 του ν. 2575/1998 (Α'23). 

3. Τ ις διατάξεις του άρθρου 90 του Κωδικός Νομοθεσί¬ 
ας για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π.δ. 63/2005 (Α' 98). 

4. Τ ις διατάξεις του άρθρου 1 του ν. 3141/1955 «Περί 
συστάσεως παρά τω ΥΕΝ Συμβουλίου Εμπορικού Ναυ¬ 
τικού (Σ.Ε.Ν.)» (Α' 43). 

5. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προ¬ 
ϋπολογισμού. 

6. Την υπ’ αριθμ. 376/15.12.2005 γνωμοδότηση του Συμ¬ 
βουλίου Εμπορικού Ναυτικού. 

7. Την υπ’ αριθμ. 216/27.7.2006 γνωμοδότηση του 
Συμβουλίου της Επικράτειας, μετά από πρόταση των 
Υπουργών Οικονομίας και Οικονομικών και Εμπορικής 
Ναυτιλίας, αποφασίζουμε: 

Άρθρο 1 

Μετά την παράγραφο 2 του άρθρου 4 του π.δ. 345/2003 
(Α' 314) προστίθεται νέα παράγραφος 3 ως ακολούθως: 

«3. Ανεξάρτητα από τα παραπάνω, τα επιβατηγό οχη¬ 
ματαγωγά πλοία ανοικτού τύπου των οποίων η τρόπιδα 
τοποθετήθηκε πριν από την 1.1.2004, συμμορφώνονται 
προς τις απαιτήσεις της παραγράφου 11 του άρθρου 2 
του π.δ. 345/2003, περί ένταξης σε κλάση Αναγνωρισμέ¬ 
νου Οργανισμού, το αργότερο μέχρι την 31.12.2007». 

Άρθρο 2 

Η ισχύς του παρόντος διατάγματος ορίζεται από τη 
δημοσίευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 6 Οκτωβρίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


Άρθρο 2 


Η ισχύς του παρόντος άρχεται από της δημοσιεύσεως 
του στην Εφημερίδα της Κυβερνήσεως. 


ΟΙ ΥΠΟΥΡΓΟΙ 

ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


ΕΜΠΟΡΙΚΗΣ 

ΝΑΥΤΙΛΙΑΣ 


ΓΕΩΡΓΙΟΣ ΑΛΟΓΟΣΚΟΥΦΗΣ ΜΑΝΩΛΗΣ Κ. ΚΕΦΑΛΟΓΙΑΝΝΗΣ 

